CELEX: 32011R0604
Language: lv
Date: 2011-06-20 00:00:00
Title: Komisijas Īstenošanas regula (ES) Nr. 604/2011 ( 2011. gada 20. jūnijs ) par atsevišķu preču klasifikāciju kombinētajā nomenklatūrā

23.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 163/12
            
         KOMISIJAS ĪSTENOŠANAS REGULA (ES) Nr. 604/2011
   (2011. gada 20. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūnijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tērauda cilindrveida konteiners, kura garums ir apmēram 30 cm un diametrs apmēram 3 cm (t. s. “gaisa spilvena piepūšanas ierīce”).
                              Ierīce sastāv no elektriskajām kontakttapām, uzliesmotāja, kameras ar pirotehnisko ģeneratoru, kameras ar gāzu maisījumu, filtriem un gāzes izplūdes sprauslas.
                              Gāzu maisījums sastāv no slāpekļa oksīda, argona un hēlija.
                              Kad elektriskais signāls no mehāniskā transportlīdzekļa sensoru sistēmas aktivizē uzliesmotāju, sākas process, kura laikā iedarbojas pirotehniskais ģenerators, un tā rezultātā gāzes sakarst, radot augstu spiedienu. Pēc tam gāzes tiek izgrūztas caur sprauslu, piepildot gaisa spilvenu.
                              Ierīce ir konstruēta iebūvēšanai mehāniskā transportlīdzekļa drošības gaisa spilvena sistēmā.
                           
                        
               
                  8708 95 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVII sadaļas 3. piezīmi un KN kodu 8708, 8708 95 un 8708 95 99 aprakstu.
                  Ierīces funkcija ir piepildīt gaisa spilvenu ar gāzēm un nevis radīt pirotehniskus efektus 36. nodaļas izpratnē. Līdz ar to klasificēšana pozīcijā 3604 ir izslēgta.
                  “Gāzes ģeneratori” ir preces, kas no koksa, antracīta vai cita oglekli saturoša materiāla rada gāzdegvielu. Pozīcija 8405 neparedz gāzes ražošanas procesu kā pirotehnisko materiālu ātru ķīmisko reakciju (eksploziju) rezultātu. Tāpēc “gaisa spilvena piepūšanas ierīces” klasifikācija pozīcijā 8405 nav iespējama. (Sk. arī harmonizētās sistēmas skaidrojumus pozīcijai 8405, A un B.)
                  Tā kā ierīce ir drošības gaisa spilvena ar piepūšanas sistēmu daļa (sk. arī Harmonizētās sistēmas skaidrojumus attiecībā uz pozīciju 8708 (O)), tad tā jāklasificē ar KN kodu 8708 95 99.
               
            
                  
                              2.
                           
                           
                              Tērauda cilindrveida konteiners, kura garums ir apmēram 21 cm, diametrs apmēram 5 cm (t. s. “gaisa spilvena piepūšanas ierīce”).
                              Ierīce sastāv no elektriskajām kontakttapām, uzliesmotāja, kameras ar pirotehnisko ģeneratoru, izplešanās kameras, filtriem un gāzes izplūdes sprauslas.
                              Kad elektriskais signāls no mehāniskā transportlīdzekļa sensoru sistēmas aktivizē uzliesmotāju, sākas process, kura laikā iedarbojas pirotehniskais ģenerators, un tā rezultātā izplešanās kamera tiek piepildīta ar gāzēm, radot augstu spiedienu. Pēc tam gāzes tiek izgrūztas caur sprauslu, piepildot gaisa spilvenu.
                              Ierīce ir konstruēta iebūvēšanai mehāniskā transportlīdzekļa drošības gaisa spilvena sistēmā.
                           
                        
               
                  8708 95 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVII sadaļas 3. piezīmi un KN kodu 8708, 8708 95 un 8708 95 99 aprakstu.
                  Ierīces funkcija ir piepildīt gaisa spilvenu ar gāzēm un nevis radīt pirotehniskus efektus 36. nodaļas izpratnē. Līdz ar to klasificēšana pozīcijā 3604 ir izslēgta.
                  “Gāzes ģeneratori” ir preces, kas no koksa, antracīta vai cita oglekli saturoša materiāla rada gāzdegvielu. Pozīcija 8405 neparedz gāzes ražošanas procesu kā pirotehnisko materiālu ātru ķīmisko reakciju (eksploziju) rezultātu. Tāpēc “gaisa spilvena piepūšanas ierīces” klasifikācija pozīcijā 8405 nav iespējama. (Sk. arī harmonizētās sistēmas skaidrojumus pozīcijai 8405, A un B.)
                  Tā kā ierīce ir drošības gaisa spilvena ar piepūšanas sistēmu daļa (sk. arī Harmonizētās sistēmas skaidrojumus attiecībā uz pozīciju 8708 (O)), tad tā jāklasificē ar KN kodu 8708 95 99.